Diari Oficial de la Generalitat Valenciana


Sumari del DOGV 8089, del 21-07-2017 (2017/6047)

RESOLUCIÓ de 29 de maig de 2017, de la consellera de Sanitat Universal i Salut Pública, per la qual s'aprova el Pla d'Inspecció de Serveis Sanitaris per a l'any 2017.
----------------------------------------------------------------------------------------------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6047


Data del document
:   29-05-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 29 de maig de 2017, de la consellera de Sanitat Universal i Salut Pública, per la qual s'aprova el Pla d'Inspecció de Serveis Sanitaris per a l'any 2017. [2017/6047]  
L'article 85 de la Llei 10/2014, de 29 de desembre, de la Generalitat, de salut de la Comunitat Valenciana, estableix que la «Conselleria competent en matèria de sanitat comptarà amb plans d'inspecció, que s'aprovaran periòdicament i definiran els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública».  
El Reglament d'organització i funcionament de la Inspecció de Serveis Sanitaris de la Conselleria de Sanitat, aprovat pel Decret 56/2006, de 28 d'abril, del Consell, disposa en l'article 34 que l'elaboració d'un Pla d'Inspecció de Serveis Sanitaris constitueix una ferramenta fonamental per a aconseguir la planificació reglada de les activitats que ha de dur a terme la Inspecció de Serveis Sanitaris, i estableix en l'apartat 9 de l'article que el Pla d'Inspecció l'ha d'aprovar el conseller de Sanitat.  
  
En l'elaboració d'aquest Pla d'Inspecció s'ha comptat amb la participació i col·laboració dels distints òrgans directius de la Conselleria de Sanitat Universal i Salut Pública, direccions generals, direccions territorials, gerències de departament així com de les seccions d'inspecció de serveis sanitaris de cada un dels departaments de salut. En el Pla d'Inspecció per a l'exercici 2017, s'integren els programes específics que es desplegaran i els objectius fixats per a cada un.  
  
Les àrees que sustenten l'activitat inspectora per a l'any 2017 són:  
  
- Drets de la ciutadania en relació amb el sistema sanitari.  
- Inspecció de concessions, concerts, centres i serveis sanitaris.  
  
- Sistemes d'informació.  
- Inspecció de l'ús de les prestacions sanitàries.  
- Responsabilitat sanitària.  
- Inspecció i gestió de les prestacions de la seguretat social.  
- Inspecció de la prestació farmacèutica.  
- Compromís amb l'organització.  
L'activitat dels serveis d'inspecció de serveis sanitaris suposa una garantia en el compliment dels drets de pacients i persones ateses en el sistema sanitari, una tutela i control de les prestacions i activitats sanitàries, un procediment en l'avaluació dels serveis sanitaris públics, concertats i privats, i en definitiva una garantia de l'eficiència, qualitat i seguretat en l'assistència sanitària dispensada a la ciutadania.  
  
Havent-se observat tots els tràmits legals i reglamentaris establits, i per raó de les atribucions que li confereix l'article 34.9 del Decret 56/2006, de 28 d'abril, del Consell, pel qual s'aprova el Reglament d'organització i funcionament de la inspecció de Serveis Sanitaris de la Conselleria de Sanitat, resolc:  
  
Primer  
Aprovar el Pla d'Inspecció de Serveis Sanitaris de la Conselleria de Sanitat Universal i Salut pública per a l'any 2017 que s'estructura en les següents àrees i programes:  
  
Drets de la ciutadania en relació amb el sistema sanitari  
  
1. Inspecció de normes de bona pràctica clínica en investigació clínica  
Objectius:  
a) Garantir que, a la Comunitat Valenciana, els assajos clínics amb medicaments en sers humans es realitzen d'acord amb les Normes de Bona Pràctica Clínica, respectant els drets de les persones incloses en projectes d'investigació, la seua integritat i la seua seguretat, i que els resultats d'aquestes investigacions siguen fiables.  
b) Incrementar la formació en Bones Pràctiques Clíniques d'investigadors i investigadores i de les persones que componen els comités ètics d'investigació clínica (CEIC) de la Comunitat Valenciana i comités de bioètica assistencial.  
c) Participació en grup de treball intercomunitari per a la definició de criteris d'acreditació dels CEIM. Actualització de les guies i procediments d'inspecció dels comités ètics d'investigació amb medicaments.  
  
d) Participació en el grup d'adequació de la normativa de la Comunitat Valenciana al Reglament (UE) núm. 536/2014, del Parlament Europeu i del Consell, de 16 d'abril de 2014 i al Reial decret 1090/2015, de 4 de desembre.  
  
Inspecció de concessions, concerts, centres i servicis sanitaris  
  
2. Inspecció de la prestació sanitària i qualitat assistencial en departaments de salut gestionats per mitjà de concessió administrativa  
Objectius:  
a) Seguiment dels plecs i contractes de gestió, per a verificar-ne el compliment.  
b) Coordinació i seguiment de les unitats de gestió del comissionat.  
  
c) Revisió dels fluxos interdepartamentals de pacients en les concessions; anàlisi dels seus continguts assistencials, qualitat dels serveis i repercussions econòmiques.  
d) Revisió i verificació dels serveis i contractes subscrits per les empreses concessionàries amb centres i unitats de serveis assistencials de titularitat no pública per a la derivació de població protegida d'aquelles.  
e) Anàlisi comparativa de la complexitat dels processos atesos pels hospitals públics de gestió directa i concessions sanitàries, atenent als seus aspectes assistencials i econòmics.  
f) Estudi de la facturació d'urgències a persones usuàries extracàpita per assistències prestades en 2016, actualitzant el ja realitzat del trienni 2013-2015.  
g) Anàlisi de la gestió i facturació dels anomenats «medicaments de resolució».  
h) Recopilació documental per a l'alimentació i actualització del portal de transparència en el seu apartat «Concessions sanitàries»  
i) Avaluació de les estratègies transversals que suposen actuacions d'inspecció en diferents àrees assistencials, a fi de verificar la qualitat global de l'assistència prestada.  
  
3. Inspecció de la prestació sanitària i qualitat assistencial en centres i serveis sanitaris propis  
Objectius:  
a) Actualització dels protocols d'actuació i informes.  
b) Anàlisi i avaluació de l'activitat de les unitats de qualitat assistencial i seguretat de les persones ateses dels departaments.  
c) Anàlisi de les derivacions dels departaments de gestió directa cap a les prestacions concertada i no concertada.  
  
4. Inspecció en els procediments d'autorització sanitària de funcionament de centres i serveis sanitaris  
Inclou la modificació o ampliació dels centres i serveis ja autoritzats, així com la derivada dels centres de nova creació, amb independència de la seua titularitat.  
Objectius:  
a) Garantir que els centres i serveis sanitaris complisquen les condicions i requisits establits per a l'autorització sanitària de funcionament, d'acord amb la normativa vigent.  
b) Participació en el grup de treball format per les direccions generals d'Alta Inspecció Sanitària, Direcció General d'Investigació, Innovació, Tecnologia i Qualitat, i Direcció General d'Assistència Sanitària, per a l'elaboració de criteris i estàndards per a l'autorització de les diverses unitats assistencials de la Comunitat Valenciana.  
  
c) Actualització del protocol d'autorització de centres.  
  
5. Inspecció de l'assistència sanitària en centres i serveis sanitaris concertats i no concertats.  
En l'àmbit dels serveis concertats es preveuen actuacions d'inspecció d'unitats concertades d'Hemodiàlisi, Rehabilitació i Logopèdia, Unitats de Ressonància Magnètica i Oncologia.  
Objectius:  
a) Actualització dels protocols d'actuació i informe.  
b) Adequació del protocol d'inspecció de centres concertats d'hemodiàlisi al nou concert.  
c) Verificar que l'assistència que es realitza en els centres i serveis sanitaris privats concertats, es presta d'acord amb els paràmetres d'exigència que consten en els corresponents plecs.  
d) Garantir que l'assistència prestada es realitza complint la normativa vigent.  
e) Avaluació i inspecció de l'activitat oncològica en el nou acord de l'acció concertada per a la prestació assistencial integral oncològica.  
  
f) Seguiment de les adequacions funcionals dels serveis de radiodiagnòstic per a la internalització de les exploracions amb RM en els departaments.  
g) Inspecció dels centres autoritzats per a IVE (interrupció voluntària de l'embaràs)  
  
6. Inspecció en situacions excepcionals que afecten l'assistència sanitària en centres i serveis sanitaris  
Inclou actuacions en què la importància i/o gravetat dels fets, les seues circumstàncies i la seua especial complexitat, requereix una immediata resposta tant quant a l'inici com al desenrotllament del procés, de manera que la seua comprovació, resolució i si és el cas, l'adopció de mesures que procedisquen es desenrotllen de forma preferent.  
Objectiu:  
a) Garantir la qualitat de l'assistència sanitària prestada a la ciutadania en Centres i Serveis Públics i Privats.  
  
7. Inspecció de l'assistència sanitària en els centres sanitaris que participen en el pla d'eliminació de llistes d'espera. Atenció Sanitària postquirúrgica.  
Objectius:  
a) Actualització dels protocols d'actuació i informe.  
b) Anàlisi dels processos assistencials de pacients que es remeten als centres que participen el Pla d'Eliminació de Llistes d'Espera des de les aplicacions informàtiques que registren l'activitat.  
c) Formació del personal d'inspecció de serveis sanitaris en el maneig de les aplicacions informàtiques que registren l'activitat assistencial  
d) Garantir que l'assistència és prestada, dins del termini i en la forma corresponent, pels centres sanitaris participants en el Pla d'eliminació de llistes d'espera.  
  
8. Inspecció de Centrals d'Esterilització  
Inclou les actuacions d'inspecció d'Unitats d'Esterilització i Àrea Quirúrgica en centres sanitaris.  
Objectius:  
a) Actualització dels protocols d'actuació i informe.  
b) Garantir les condicions i requisits tecnicosanitaris exigibles, complint les garanties necessàries de qualitat, eficàcia i seguretat.  
  
  
9. Inspecció de centres i serveis de transfusió  
Objectius:  
a) Actualització dels protocols d'actuació i informe.  
b) Constatar de forma periòdica el compliment de la normativa vigent en els Centres i Serveis de Transfusió.  
c) Garantir la qualitat i seguretat del tractament de la sang i els seus components.  
  
10. Inspecció del funcionament dels Establiments de Teixits  
Objectius:  
a) Garantir el compliment i adequació a la normativa vigent dels Establiments de Teixits.  
b) Participació en les comissions interterritorials per a determinar els criteris d'autorització i inspecció d'estos establiments.  
c) Formació del personal d'inspecció en relació a adaptació a la normativa vigent.  
  
11. Inspecció del funcionament dels CRHA (Centres de Reproducció Humana Assistida) i Establiments de Teixits de Cèl·lules Reproductores  
Objectius:  
a) Garantir el compliment i adequació a la normativa vigent dels Centres de Reproducció Humana Assistida  
b) Garantir el compliment i adequació a la normativa vigent dels Centres de Reproducció Humana Assistida amb activitat com a establiment de teixits de cèl·lules reproductores.  
c) Participació en les comissions interterritorials per a determinar els criteris d'autorització i inspecció d'estos establiments.  
d) Formació del personal d'inspecció de serveis sanitaris en relació a l'adaptació de la normativa vigent.  
  
Sistemes d'informació  
  
12. Millora de la gestió dels sistemes d'informació d'inspecció  
  
Objectius:  
a) Seguiment de la qualitat dels sistemes d'informació relacionats amb l'activitat inspectora.  
b) Participació en les diferents estructures de la Conselleria de Sanitat Universal i Salut Pública competents en matèria de sistemes d'informació.  
c) Seguiment del funcionament del mòdul de gestió d'incapacitat temporal en SIA, implementat després de l'aplicació del Decret 625/2014 en matèria d'Incapacitat Temporal.  
d) Participació en la formació del personal facultatiu de la Conselleria de Sanitat Universal i Salut Pública en el maneig d'aplicacions informàtiques, fonamentalment per a la gestió de la incapacitat temporal i del visat de prescripcions farmacèutiques.  
e) Fomentar la formació del personal de la Inspecció de Serveis Sanitaris en el maneig i ús d'aplicacions informàtiques relacionades amb la seua activitat.  
f) Establir conjuntament amb el departament responsable de sistemes d'informació un quadre de comandaments sobre aquells indicadors més utilitzats per a la detecció de desviacions en les distintes prestacions sanitàries.  
  
Inspecció de l'ús de les prestacions sanitàries  
  
13. Inspecció de les prestacions ortoprotètiques  
Objectius:  
a) Detectar i inspeccionar les desviacions en funció de l'impacte, tant econòmic com qualitatiu, que es produïsquen en el procés de prescripció, dispensació i facturació de la prestació exoprotèsica.  
b) Fer el seguiment dels tractaments ortoprotètics que requerisquen control especial per mitjà de visat.  
c) Fer el seguiment de la utilització dels implants en els centres, avaluant els indicadors d'utilització i el seu ajust al que establixen les instruccions de la Conselleria Sanitat Universal i Salut Pública o als protocols protegits per les societats científiques.  
  
14. Inspecció de la prestació d'oxigenoteràpia i teràpies respiratòries domiciliàries  
Objectiu:  
a) Garantir, a nivell departamental, el compliment de les clàusules del plec signat amb les empreses concessionàries de la prestació de les teràpies respiratòries domiciliàries i el seu seguiment i control per part dels departaments de salut, detectant i inspeccionant possibles desviacions.  
  
15. Inspecció i avaluació del transport sanitari en els diferents departaments de salut  
Objectiu:  
a) Avaluar i inspeccionar el sistema de registre dels serveis prestats per les empreses concessionàries.  
  
  
Responsabilitat sanitària  
  
16. Inspecció en procediments de responsabilitat patrimonial i mapa de riscos sanitaris.  
Objectius:  
a) Garantir l'emissió dels informes tècnics sanitaris d'inspecció en un temps i un nivell de qualitat tècnica adequats per a la resolució de les sol·licituds de reclamació patrimonial.  
b) Actualitzar el Mapa de Riscos Sanitaris de la Comunitat Valenciana.  
c) Millorar la capacitació del personal sanitari de la Inspecció de Serveis Sanitaris en matèria de responsabilitat patrimonial.  
  
17. Inspecció i gestió en matèria de valoració mèdica del dany corporal  
Objectius:  
a) Ajustar el termini d'emissió dels informes de valoració del dany a la periodicitat de les sessions de la comissió.  
b) Millorar la capacitació del personal sanitari de la Inspecció de Serveis Sanitaris en matèria de valoració mèdica del dany corporal.  
  
18. Inspecció en procediments de responsabilitat disciplinària del personal estatutari.  
Objectius:  
a) Designar instructors/es i secretaris/àries d'expedients, amb criteris d'eficàcia i igualtat en el repartiment de tasques.  
b) Reduir el termini de tramitació dels expedients adequant-los als estàndards previstos en el quadre d'indicadors del servei.  
c) Fomentar la formació del personal tant sanitari com d'administració de la Inspecció de Serveis Sanitaris en matèria d'expedients disciplinaris.  
  
Inspecció i gestió de les prestacions de la seguretat social  
  
19. Millora de la gestió de la prestació per incapacitat temporal  
Objectius:  
a) Ajustar indicadors dels processos per incapacitat temporal (Índexs d'Absència i Incidència).  
b) Identificar els processos de curta duració, adequant-los a la duració òptima establida per l'INSS (Institut Nacional de la Seguretat Social).  
c) Millorar la gestió sanitària dels informes i propostes en processos d'incapacitat temporal.  
d) Impuls dels expedients de determinació de contingència comuna i de la revisió clínica dels expedients de facturació/reintegrament de despeses que se'n deriven, i les actuacions amb les Mútues Col·laboradores de la Seguretat Social.  
e) Formació a professionals sanitaris de la Conselleria de Sanitat Universal i Salut Pública en la gestió sanitària de la incapacitat temporal.  
f) Incrementar la participació en el programa de les rotacions de residents per a la seua formació en matèria d'incapacitat temporal.  
g) Desplegament d'activitats per a la millora de la gestió sanitària de la incapacitat temporal en personal facultatiu màxim prescriptor en població general.  
  
20. Seguiment dels convenis en matèria d'incapacitat temporal subscrits amb l'INSS (Institut Nacional de la Seguretat Social)  
Objectius:  
a) Seguiment i valoració de les clàusules i objectius del nou conveni 2017-2020, i pilotatge de la nova plataforma interinstitucional de propostes d'alta.  
b) Realitzar actuacions tendents al compliment màxim dels objectius fixats en el conveni subscrit per la Conselleria de Sanitat Universal i Salut Pública i l'Institut Nacional de la Seguretat Social tendent a la millora de la gestió de la Incapacitat Temporal.  
  
21. Inspecció i gestió de la prestació per incapacitat temporal del personal de la Conselleria de Sanitat Universal i Salut pública i del personal de l'Administració del Consell  
Objectius:  
a) Ajustar els índexs d'absència del personal de la Conselleria de Sanitat Universal i Salut Pública i de l'Administració del Consell.  
b) Elaboració, estudi i difusió dels indicadors relatius a la incapacitat temporal corresponents a este personal, per a facilitar la gestió dels recursos per part dels departaments corresponents.  
  
Inspecció de la prestació farmacèutica  
  
22. Vigilància del compliment de la normativa sobre prestació farmacèutica  
Objectius:  
a) Detecció de principals incompliments del Decret 94/2010, pel qual es regulen les activitats d'ordenació, control i assistència farmacèutica en els centres sociosanitaris i en l'atenció domiciliària.  
b) Avaluació de la normativa sobre unitats d'Atenció Farmacèutica a pacients externs en els hospitals de la Comunitat Valenciana.  
  
c) Avaluació del compliment a la normativa vigent de procediments específics d'adquisició de medicaments en l'àmbit hospitalari. Contractes de sostre de despesa i acords de risc compartit.  
  
23. Revisió i actualització del procediment sancionador en oficines de farmàcia  
Objectius  
a) Anàlisi de l'actual normativa a fi de proposar aquelles millores que facilite una major coordinació i consens amb el conjunt dels departaments de la Conselleria de Sanitat Universal i Salut Pública.  
  
b) Millorar el rendiment de la tramitació administrativa a fi d'ajustar els terminis i evitar situacions que perjudiquen l'adequada finalització dels expedients.  
c) Consolidar el registre establit per als procediments sancionadors.  
  
d) Consolidar la creació de la comissió d'harmonització en matèria sancionadora.  
  
24. Estudi de les desviacions detectades en la prescripció dels medicaments  
Objectius:  
a) Anàlisi en informe específic per a cada direcció territorial de les principals desviacions per pacient (cost/morbiditat) utilitzant els sistemes de classificació de pacients CRG.  
b) Anàlisi per patologies per a cada departament; tractaments per al dolor (revisió específica de la utilització de fentanil), anàlisi variabilitat medicaments subjectes a visat  
c) Programa específic d'ús il·lícit de medicaments. Major monitorització i millora de la coordinació amb els àmbits policials i judicials i millora de la protocol·lització de les actuacions.  
d) Estupefaents i psicòtrops. Revisió del seu ajust a la normativa en l'àmbit hospitalari i centres de salut.  
e) Anàlisi dels usos il·lícits en la utilització de les targetes sanitàries de pacients a fi d'alterar els processos de prescripció/dispensació.  
  
  
25. Formació en prestació farmacèutica subjecta a visat  
Objectius:  
a) En col·laboració amb l'EVES, establir un curs de formació sobre els grups de medicaments subjectes a visat d'inspecció que normalitzen els criteris de les inspeccions de serveis sanitaris.  
  
Compromís amb l'organització  
  
26. Participació en l'estructura sanitària i formació  
Objectius:  
a) Fixar programes de coordinació de la inspecció de serveis sanitaris amb els departaments de salut de la Conselleria de Sanitat Universal i Salut Pública a través d'acords de col·laboració específics.  
b) Fomentar la participació del personal d'Inspecció de Serveis Sanitaris en òrgans col·legiats de la Conselleria de Sanitat Universal i Salut Pública (comissions de docència, juntes de departament, òrgans de direcció, comissió de seguretat del pacient i altres institucions?).  
  
c) Fomentar l'intercanvi de coneixement entre professionals de la Inspecció de Serveis Sanitaris i la resta de professionals.  
d) Estimular l'assistència a activitats científiques i formatives.  
e) Formació de residents en matèria d'Inspecció de Serveis Sanitaris.  
  
Segon  
Publicar la present resolució en el Diari Oficial de la Generalitat Valenciana, amb advertència que esgota la via administrativa i contra aquesta es podrà interposar recurs potestatiu de reposició davant de la Conselleria de Sanitat Universal i Salut Pública, en el termini d'un mes, o ser impugnada directament davant de l'orde jurisdiccional contenciós administratiu.  
  
València, 29 de maig de 2017.- La consellera de Sanitat Universal i Salut Pública: Carmen Montón Giménez.